આદી અને અનુષ્કા બન્ને બેસ્ટ ફ્રેન્ડ છે અને એકબીજાને ચાહે છે, પણ ચાહતની આ લાગણી કયા પ્રકારની છે એ વિશે બેમાંથી કોઈ જાણતું નથી. આદીનાં મૅરેજ ફાઇનલ થઈ જાય છે અને મૅરેજમાં જવા માટે અનુષ્કાને કહેવામાં આવે છે. બસ એ સમયથી અનુષ્કાને કન્ફ્યુઝન સાથેની ફીલિંગ્સ બહાર આવવાનું શરૂ થઈ જાય છે. આદીનું પણ કંઈક અંશે એવું જ છે. તેને અનુષ્કાના બૉયફ્રેન્ડની જબરદસ્ત ઈષ્ર્યા થઈ રહી છે. એક સમય એવો આવે છે કે આંખ સામે મૅરેજની તૈયારીઓ ચાલી રહી છે અને આદી-અનુષ્કા બન્નેને પોતાની ફીલિંગ્સની ખબર પડવાની શરૂઆત થઈ રહી છે, પણ હવે શું કરવું એની સમજણ નથી પડતી. ફિલ્મમાં અનુષ્કા રંજન, દિગનાથ મનચલે, રિશી કપૂર અને સતીશ કૌશિક છે. અનુષ્કા રંજન સુપરમૉડલ તરીકે ઑલરેડી એસ્ટૅબ્લિશ છે. તેની આ પહેલી ફિલ્મ છે.